CELEX: 62009TN0243
Language: mt
Date: 2009-06-18 00:00:00
Title: Kawża T-243/09: Rikors ippreżentat fit- 18 ta’ Ġunju 2009 — Fedecom vs Il-Kummissjoni

29.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 205/43
            
         Rikors ippreżentat fit-18 ta’ Ġunju 2009 — Fedecom vs Il-Kummissjoni
   (Kawża T-243/09)
   2009/C 205/78
   Lingwa tal-kawża: Il-Franċiż
   
      Partijiet
   
   
      Rikorrenti: Fédération de l’Organisation Economique Fruits et Légumes (Fedecom) (Pariġi, Franza) (rappreżentant: C. Galvez, avukat)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               —
            
            
               tannulla d-deċiżjoni kkontestata abbażi tar-raba’ paragrafu tal-Artikolu 230 tat-Trattat KE;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Ir-rikorrenti titlob l-annullament tad-Deċiżjoni C (2009) 203 finali tal-Kummissjoni, tat-28 ta’ Jannar 2009 (1), li permezz tagħha l-Kummissjoni ddikjarat għajnuna mill-Istat mogħtija mir-Repubblika Franċiża lill-produtturi ta’ frott u ħaxix fil-kuntest ta’ “pjanijiet ta’ kontinġenza” intiżi sabiex iħaffu l-kummerċ ta’ prodotti agrikoli maħsuda u miġbura fi Franza, bħala inkompatibbli mas-suq komuni u ordnat lir-Repubblika Franċiża sabiex tirkupra l-għajnuna inkwistjoni.
   Insostenn tar-rikors tagħha, ir-rikorrenti tinvoka tliet motivi bbażati fuq:
   
               —
            
            
               ksur tal-kunċett ta’ għajnuna mill-Istat fis-sens tal-Artikolu 87(1) KE, sa fejn il-Kummissjoni kkunsidrat li dawn il-kontribuzzjonijiet volontarji mħallsa mill-produtturi fil-kuntest ta’ pjanijiet ta’ kontinġenza (kontribuzzjonijiet settorjali) jikkostitwixxu riżorsi tal-Istat;
            
         
               —
            
            
               ksur tad-dispożizzjonijiet tal-Artikolu 87(3) KE, sa fejn il-Kummissjoni kkunsidrat li l-miżuri implementati fil-kuntest tal-pjanijet ta’ kontinġenza ma kinux kompatibbli mas-suq komuni mingħajr ma wettqet analiżi fil-fond ta’ kull wieħed mill-pjan ta’ kontinġenza;
            
         
               —
            
            
               ksur tal-prinċipju ta’ protezzjoni tal-aspettattivi leġittimi sa fejn in-nuqqas ta’ azzjoni mill-Kummissjoni għal matul għaxar snin, minkejja li hija kienet neċessarjament informata bl-eżistenza ta’ pjanijiet ta’ kontinġenża, seta’ ħoloq aspettattivi għall-produtturi rigward ir-regolarità tal-pjanijiet ta’ kontinġenza.
            
         
      (1)  ĠU L 127, p. 11.